Komission kertomus - EHTY:n perustamissopimuksen 95 artiklan nojalla tehtyjen terästukipäätösten seuranta, seitsemästoista kertomus, toukokuu 2002 /* KOM/2002/0248 lopull. */





KOMISSION KERTOMUS - EHTY:n perustamissopimuksen 95 artiklan nojalla tehtyjen terästukipäätösten seuranta, seitsemästoista kertomus, toukokuu 2002 1. Johdanto Komissio esittää 12. huhtikuuta 1994 [1] ja 29. marraskuuta 1995 [2] tekemiensä päätösten nojalla EHTY:n perustamissopimuksen 95 artiklan mukaisten teräs- ja rautamalmitukien seurantaa koskevan seitsemännentoista kertomuksensa. Kertomuksessa käsitellään 31. joulukuuta 2001 mennessä tapahtunutta kehitystä niiden tietojen perusteella, jotka Portugalin ja Itävallan viranomaiset ovat toimittaneet Siderurgia Nacionalista ja Voest Alpine Erzbergistä. Koska useimmat tuen hyväksymistä koskevissa komission päätöksissä asetetut ehdot on jo täytetty, tässä kertomuksessa käsitellään vain niitä ehtoja, joiden täyttämistä komissio edelleen seuraa. [1] Päätös 94/257/EHTY (EYVL L 112, 3.5.1994, s. 52). [2] Päätös 96/269/EHTY (EYVL L 94, 16.4.1996, s. 17). Aikaisemmin seurannan kohteena olleen EKO Stahl GmbH:n velvollisuus rajoittaa uuden kuumavalssaamon vuosikapasiteetti 1,5 miljoonaan tonniin on voimassa vuoden 2005 tammikuun loppuun asti. Kapasiteetin rajoittaminen varmistetaan elektronisella laitteella, joka tekee enimmäismäärän ylittämisen teknisesti mahdottomaksi. Järjestelmä toimii luotettavasti ja tuotantomäärät ilmoitetaan komissiolle säännöllisesti. 2. Siderurgia Nacional, Portugali 2.1. Johdanto Komissio hyväksyi 12. huhtikuuta 1994 [3] EHTY:n perustamissopimuksen 95 artiklan nojalla portugalilaiselle valtion omistamalle teräsalan yritykselle Siderurgia Nacionalille myönnettävän 60,12 miljardin Portugalin escudon [4] tuen (ks. aiemmat seurantakertomukset). Tuki maksettiin vuosina 1994 ja 1995. [3] EYVL L 112, 3.5.1994, s. 52. [4] 1 EUR = 200,482 PTE. Kokonaissumma 299 miljoonaa EUR. Komissio hyväksyi syyskuussa 1994 viidensien terästukisääntöjen [5] mukaisesti: [5] EYVL C 390, 31.12.1994, s. 18. -4 925 miljoonaa escudoa sosiaalitukea, -1 000 miljoonaa escudoa ympäristötukea. Vuoden 2001 loppuun mennessä on sosiaalituesta maksettu 3 401,76 miljoonaa escudoa ja ympäristötuesta 750 miljoonaa escudoa. Tuen hyväksymiselle asetettiin useita ehtoja. Komissio seuraa edelleen seuraavien ehtojen täyttämistä: -Seixalin tehtaan masuunin korvaaminen valokaariuunilla (kesken), -henkilöstön kokonaismäärän vähentäminen 1 798 työntekijällä vuoden 1996 loppuun mennessä. 2.2. Investoinnit SN Longosin valokaariuuni Portugalin terästeollisuuden alkuperäisen rakenneuudistussuunnitelman (PERG) mukaan masuuni piti korvata valokaariuunilla vuoden 1996 alkuun mennessä. Valokaariuunin asentaminen viivästyi kuudella vuodella, koska Portugalin hallitus päätti yksityistää tuotantoyritykset välittömästi, mikä ei sisältynyt alkuperäiseen rakenneuudistussuunnitelmaan, ja koska viranomaiset jättivät lopullisen investointipäätöksen SN Longosin uusille yksityisille osakkeenomistajille (vrt. aiemmat kertomukset). Kaikki laitteistot on asennettu. Kylmätestauksia on jo suoritettu. Varsinaiset testaukset on suunniteltu toteutettavan toukokuun alkupuolella. 2.3. Henkilöstömäärän kehitys Alkuperäisessä rakenneuudistussuunnitelmassa (PERG) henkilöstöä oli tarkoitus vähentää rakenneuudistuskauden loppuun mennessä 1 798:lla. Portugalin hallituksen päätös yksityistää tuotantoyritykset välittömästi johtaa henkilöstön vähenemiseen 2 663:lla vuonna 2002. Kun masuuni suljettiin maaliskuussa 2001, SN Serviçosiin jäi vain 44 työntekijää, jotka tarvitaan laitteiden purkuun. Irtisanomisten rahoitus: >TAULUKON PAIKKA> * Tarkemmat tiedot vuosista 1993-2000 aiemmissa kertomuksissa. 1 Viidensien (vuoteen 1996) ja kuudensien (vuodesta 1997) terästukisääntöjen 4 artiklan 1 kohdan mukaisesti valtion osuus näistä kustannuksista on 50 %. 2 Keskinäisillä sopimuksilla (neuvoteltu irtisanominen). Kuudensien terästukisääntöjen 4 artiklan mukaan sallittua sosiaalitukea maksettiin vuonna 2001 732,6 miljoonaa Portugalin escudoa. 2.4. Myynti Masuuninsa sulkemisen jälkeen SN Serviços ei ole valmistanut eikä myynyt billettejä vuoden 2001 jälkipuoliskolla. 2.5. Taloudellinen tulos Portugalin viranomaiset ovat toimittaneet komission päätöksen liitteen mukaiset täydelliset taloutta ja talouden tunnuslukuja koskevat tiedot. Portugalin viranomaisten mukaan SN Serviçosin tappiot johtuivat pääasiassa poistojen ja varausten korkeasta tasosta. Masuunin sulkeminen on aiheuttanut myös ylimääräisiä kuluja, koska kirjanpitoon on sisällytetty huhtikuusta 2001 lähtien irtisanottavien työntekijöiden työsopimusten päättymisen vuoksi maksettavat korvaukset kokonaisuudessaan. SN Serviços >TAULUKON PAIKKA> 2.6. Tuki EHTY:n perustamissopimuksen 95 artiklan nojalla hyväksytty tuki maksettiin kuudessa erässä maaliskuun 1994 ja kesäkuun 1995 välisenä aikana, kuten neljännessä seurantakertomuksessa todettiin. Viidensien terästukisääntöjen 3 artiklan nojalla hyväksyttyä ympäristötukea maksettiin 3 740 984 euroa vuonna 2001. Viidensien ja kuudensien terästukisääntöjen 4 artiklan 1 kohdan nojalla hyväksytyn sosiaalituen käyttöä selostettiin edellä 2.3 kohdassa (irtisanomisten rahoitus). 3. Voest Alpine Erzberg GmbH, Itävalta 3.1. Johdanto Komissio päätti 29. marraskuuta 1995 hyväksyä [6] Voest Alpine Erzberg GmbH:lle (VAEG:lle) myönnettävän tuen sen kaivostoiminnan lakkauttamiseksi asteittain vuoteen 2002 mennessä. Hyväksytystä tuesta 272 miljoonaa Itävallan sillinkiä on tarkoitettu vuosien 1995-2002 tappioiden kattamiseen ja 136 miljoonaa sillinkiä [7] kuluihin, jotka aiheutuvat kaivoksen sulkemisesta turvallisesti ja ympäristöystävällisesti. [6] EYVL L 94, 16.4.1996, s. 17. [7] 1 EUR = 13,7603 ATS. 272 miljoonaa ATS = 19,76 miljoonaa EUR. 136 miljoonaa ATS = 9,88 miljoonaa EUR. Tuen hyväksymiselle asetettiin muun muassa seuraavat ehdot: -edellä olevassa taulukossa ilmoitettu tuen vuotuinen enimmäismäärä ja tuotannon vuotuinen enimmäismäärä eivät ylity (toistaiseksi noudatettu) -toimintatuen määrä ei ylitä tuotantokustannusten ja myyntitulojen erotusta (toistaiseksi noudatettu), -rautamalmista laskutettu hinta vastaa markkinahintaa eikä ole alhaisempi kuin ulkomailta tuodun rautamalmin hinta (toistaiseksi noudatettu). 3.2. Tuotanto ja myynti Vuonna 2001 VAEG tuotti 980 000 tonnia rautamalmia, jonka rautapitoisuus on keskimäärin 33,6 prosenttia, sekä 902 000 tonnia heikompilaatuisia tuotteita, joita sen ainoa asiakas Voestalpine Stahl GmbH (VSG) voi käyttää masuunin panosmateriaalina (Möllerzusatzmaterial). Yritys on siis noudattanut vuodelle 2001 hyväksyttyä enimmäismäärää [8]. [8] Ks. 16. kertomus, 5.2.2.1 kohta. Vakiolaatuinen rautamalmi myytiin hintaan 10,14 euroa tonnilta. Tämä vakiohinta vahvistettiin marraskuussa 2000 koko vuodeksi 2001. Heikompilaatuista materiaalia (Möllerzusatzmaterial) myytiin 6,03 eurolla tonnilta, mikä vahvistettiin kalkkikivimurskan (Kalkschotter) markkinahinnan perusteella. Rautamalmin ja heikompilaatuisen materiaalin (Möllerzusatzmaterial) toimitusten keskihinta oli 7,92 euroa tonnilta. Laskutettu hinta, jossa on mukana kulut kuljetuksesta VSG:lle Linziin, oli 53,01 euroa tonnilta rautaa. Edellä mainittu rautamalmista maksettu raudan tonnihinta on korkeampi kuin vastaava tuontirautamalmista maksettava hinta. Näin ollen voidaan todeta, että vuonna 2001 laskutetut hinnat eivät olleet alhaisempia kuin 29. marraskuuta 1995 tehdyn komission päätöksen 2 artiklassa määrätään. Tuotanto, tuotantokustannukset, myynti, hinnat ja tappiot esitetään yksityiskohtaisesti liitteessä. 3.3. Maksetun tuen ja hyväksytyn tuen vertailu . >TAULUKON PAIKKA> * Tarkemmat tiedot vuosista 1995-2000 aiemmissa kertomuksissa. 3.4. Henkilöstömäärän kehitys Henkilöstömäärän vähentämistä suunnitellaan seuraavasti: >TAULUKON PAIKKA> Alkuperäisestä suunnitelmasta poiketen henkilöstön kokonaismäärä supistettiin 31. joulukuuta 2001 mennessä 183 henkilöön. Näin ollen henkilöstön vähentäminen on edennyt suunniteltua nopeammin. LIITE Tuotannon kulujen ja tuottojen vertailu vuonna 2001 >TAULUKON PAIKKA>